جيفنشى

جيفنشى Givenchy وكالة ازياء فرنسيه, اتاسست فى سنة 1952 على ايد الكونت هوبير دو جيفنشى, اعتمدت الوكاله اسلوب جديد بيجمع بين الاناقه الفرنسيه مع البريق الامريكى, و اللى بيتجسد بشكل خاص فى مظهر الممثله " اودرى هيبورن " و اللى كانت مدلله جيفنشى فانشا ليها خزانه خاصه و الوكاله صممت ازياء افلامها, و فى ستينات القرن العشرين 1960 كانت جيفنشى الماركه المفضله لكتير من النجوم و المشاهير. فى سنة 1987 انضمت جيفنشى الى تجمع " ال فى اتش ام " للسلع الفاخره و المتعدد الجنسيات, و فى سنة 1995 اتقاعد " هوبير دو جيفنشى " بشكل رسمى, و استمرت الشركه من بعده فى كل القطاعات بنفس الزخم و النجاح.

دخلت جيفنشى عالم العطور فى سنة 1957 مع اطلاقها عطرها الاول " لا انتيردنت ", و العطر التانى فى سنة 1959 " مونسيور دى جيفنشى " للستات, و حققو شهره و نجاح كبيرين, تبعهم العطر الرجالى " مونسيور دى جيفنشى " للرجال. بعدها تم اصدار مجموعه من العطور الكلاسيكيه المحبوبه زى عطر الفواكه " اكسريوس " " ايموريج " " اماريج " اللى تم التسويق ليها بين الشباب. و فى سنة 2005 اطلقت جيفنشى سلسله من العطور الفاخره اللى بتحتوى روائح عطريه ثمينه من ازهار نادره التواجد تم الحصول عليها و الاحتفاظ بيها من مواسم زراعيه سابقه, تحت اسم ( الحصاد ). بتمتلك جيفنشى اليوم مجموعه من 192 عطر, تم اصدار اقدمها فى سنة 1957 و احدثها فى سنه 2016 .

 الكونت هوبير دو جيفنشى 
الكونت هوبير جيمس مارسيل تافين دى جيفنشى Hubert de Givenchy (مواليد 21 فبراير 1927) مصمم ازياء فرنساوى , و هو اللى اسس بيت جيفنشى فى سنة 1952.


 لينكات برانيه 

 مصادر 

تصنيف:بارفان
تصنيف:مصممين ازياء
تصنيف:فرنساويين
تصنيف:ادوات تجميل
تصنيف:مواليد 1927
تصنيف:هوت كوتور